**МИНЕЛТРАНСПОРТ ДОО за транспорт, механизацију и ремонт Београд – Стари град– у стечају, ул. Добрачина бр. 59 б, МБ: 07027583, ПИБ: 100119132**

Кога заступа стечајни управник Агенција за лиценцирање стечајних управника - Центар за стечај, а по пуномоћју повереник Данко Мимић

**ОГЛАШАВА**

**Издавање у закуп непокретности – просторије бившег ресторана у ул.Добрачина 59 б**

**јавним прикупљањем писаних понуда**

|  |
| --- |
| **Предмет издавања у закуп** |
| **Просторије бившег ресторана укупне корисне површине 242,53 м2, које се налазе на адреси Београд - Стари град, ул. Добрачина 59 б, на кат. парц. 42/25 КО Стари град, имовина „Минелтранспорт“ доо Београд – у стечају, у виђеном стању.** |

**УСЛОВИ:**

Право нa учешће у поступку издавања у закуп јавним прикупљањем понуда имају сва правна и физичка лица која:

1. У последње две године рачунајући од дана објаве огласа нису били у блокади или да није била вршена принудна наплата по текућем рачуну (доставити потврду НБС) за правна лица, а за физичка лица изјаву о непостојању блокаде или принудне наплате у последње две године под кривичном и материјалном одговорношћу оверену код јавног бележника;

2. Која немају неизмирених обавеза или дуговања по било ком основу према стечајном дужнику а што укључује сва лица која имају статус повезаних лица са Понуђачем, у смислу одредаба Закона о привредним друштвима и Закона о стечају;

3. Која нису у правном спору са стечајним дужником на дан објаве огласа, односно у поступку парничног, кривичног или поступка извршења, а што укључује сва лица која имају статус повезаних лица са Понуђачем, у смислу одредаба Закона о стечају и Закона о привредним друштвима;

4. Уплате депозит у износу од **300.000,00** **динара** на текући рачун стечајног дужника број **160-** **0000000439040-22, који се води код Banca Intesa A.D.- Beograd** **најкасније до 04.03.2024. године**.Уплаћени депозит за првопласираног понуђача урачунаће се у цену закупа (150.000,00 динара урачунаће се као део уговорене месечне закупнине, а део од 150.000,00 динара као средство обезбеђења за извршење уговорних обавеза, до окончања закупа). Осталим понуђачима депозит ће бити враћен по истеку рока од 3 радна дана од дана закључења уговора са првопласираним понуђачем.

5. Потпишу изјаву о губитку права на повраћај депозита и пријаву за учешће. Изјава и Пријава за учешће преузима се од повереника стечајног управника уз претходну најаву поверенику Данку Мимићу на контакт телефон телефон 065/237-44-10.

Наведена непокретна имовина из овог огласа издаје се у закуп у виђеном стању и закупац се не може позивати на његове физичке недостатке.

Закуп се уговара до уновчења имовине стечајног дужника или до уновчења стечајног дужника као правног лица.

**Крајњи рок** за достављање понуда је **11.03.2024.године до 11:45 часова**. Прихватају се искључиво понуде у запечаћеној коверти са назнаком „ПИСМЕНА ПОНУДА ЗА ЗАКУП ИМОВИНЕ СТЕЧАЈНОГ ДУЖНИКА МИНЕЛТРАНСПОРТ ДОО за транспорт, механизацију и ремонт Београд – Стари град - у стечају“ ул. Добрачина бр. 59 б, мбр: 07027583, ПИБ: 100119132 – НЕ ОТВАРАТИ“. Понуде се доствљају на следећу адресу: Агенција за лиценцирање стечајних управника, Центар за стечај, Теразије бр. 23, Београд, III спрат, канцеларија 312.

**Минимално прихватљива понуда износа закупнине је 150.000,00 динара.**

Отварање понуда биће одржано дана **11.03.2024. године у 12:00 часова** (15 минута по истеку времена за достављање понуда), на адреси: Агенција за лиценцирање стечајних управника, Центар за стечај, Теразије бр. 23, Београд, III спрат, сала 301 („Симпо“ сала).

**Запечаћена коверта са понудом доставља се лично и треба да садржи:**

- пријаву за учешће потписану лично или од стране овлашћеног лица и доказ да је у питању овлашћено лице;

- доказ о уплати депозита;

- безусловну понуду, уз навођење јасно одређеног износа на који понуда гласи на месечном нивоу;

- потписану изјаву о губитку права на повраћај депозита;

- овлашћење за заступање оверено код јавног бележника, уколико отварању понуда не присуствује понуђач лично;

- извод из регистра привредних субјеката и ОП образац, ако се као понуђач јавља правно лице, то јест извод из читача личних карти ако се као понуђач јавља физчко лице;

- потврда НБС о непостојању блокаде или принудне наплате у последње две године за правна лица, а за физичка лица изјаву о непостојању блокаде или принудне наплате у последње две године под кривичном и материјалном одговорношћу оверену код јавног бележника.

Понуда мора да буде јасна, недвосмислена, читко исписана и оверена печатом и потписом овлашћеног лица, и изражена на месечном нивоу у динарима. Понуде са варијантом нису дозвољене. Све понуде се достављају на српском језику.

Непотпуне и неуредне понуде, као и понуде које садрже услов неће се узимати у разматрање.

***Након отварања понуда комисија ће јавно прочитати резултате из свих приспелих понуда које се узимају у разматрање, те ће, уколико буде више понуђача дати могућност да исти три пута побољшају своје иницијалне понуде.***

Уплатилац депозита губи право на повраћај депозита у складу са изјавом о губитку права на повраћај депозита.

Најбоља понуда биће упућена Одбору поверилаца стечајног дужника у складу са чланом 28. Закона о стечају, као и обавештење стечајном судији о намераваној радњи. Одбор поверилаца даје сагласност на закључење Уговора о закупу са најбољим понуђачем. Тек по давању сагласности Одбора поверилаца стечајног дужника приступиће се закључењу уговора. На понуђени износ месечне закупнине обрачунава се ПДВ.

Део депозита у износу од 150.000,00 динара који је уплаћен од стране првопласираног понуђача служиће као средство обезбеђења за редовно измирење својих обавеза. На дан закључења уговора првопласирани понуђач предаће три бланко менице без протеста, регистроване код пословне банке, са меничним овлашћењем за сваку меницу као обезбеђење својих даљих обавеза по уговору.

Уговор о закупу закључује се у року од 3 радна дана од дана прибављања сагласности Одбора поверилаца. Предметне просторије биће предате изабраном понуђачу на чување и коришћење након закључења Уговора о закупу.

Осим закупнине, Закупац преузима обавезу да сноси и трошкове пореских и других обавеза по питању закупа (осим накнаде закупа плаћа и трошкове одржавања, утрошак електричне енергије, воде, телефона, интернета, односно свих комуналних услуга према обрачунатој месечној потрошњи, трошкове обезбеђења и осигурања имовине, трошкове коришћења грађевинског земљишта и пореске обавезе по решењима надлежних пореских органа).

Евентуална улагања у објекат који је предмет закупа се могу извршити искључиво уз претходну писану сагласност стечајног управника, и падају на терет закупца.

Након продаје предметне имовине или стечајног дужника као правног лица, закупац је у обавези да у року од 15 дана од дана проглашења купца преда стечајном управнику предметну имовину у стању у којем их је преузео, а у случају доцње прихвата уговорну казну од 500.000,00 динара за сваки започети месец доцње.

Порезе и трошкове који произилазе из закљученог уговора о закупу у целости сноси закупац.

Закуподавац и Одбор поверилаца нису у обавези да прихвате ни једну достављену понуду.

Овлашћено лице: повереник Данко Мимић, контакт телефон 065/237-44-10.